TREBNJE, 15.5.2025

80. OBLETNICA OSVOBODITVE

Ob 80. letnici osvoboditve so bile organizirane različne prireditve, na katere so bili povabljeni aktivni udeleženci NOB. Predsednica Republike Slovenije dr. Nataša Pirc Musar je za aktivne udeležence NOB 8.5.2025 organizirala sprejem v predsedniški palači.

Našo organizacijo ZB za vrednote NOB Trebnje je predstavljal tov. Ribič Jože, aktivist OF.

Predsednica je odlikovala organizacijo ZZB Republike Slovenije z najvišjim odlikovanjem države Slovenije. Aktivnim borcem NOB, so bili podeljeni spominski kovanci. Po končanem programu je bilo organizirano tovariško druženje. Predsednica se je pogovarjala z borci. Srečanje je bilo zelo prijetno.

Žarko Vukovič